Lees: Tom Dreyer se roerende wen-gedig aan sy oorlede vriend, Jaco Botha | Netwerk24
Lees: Tom Dreyer se roerende wen-gedig aan sy oorlede vriend, Jaco Botha
Deur Laetitia Pople 26 Julie 2019 15:35
Die skrywer en digter Tom Dreyer het die Avbob-poësieprys in die Afrikaanse kategorie gewen vir sy roerende gedig oor sy ontslape vriend, die skrywer Jaco Botha.
Die skrywer Tom Dreyer se aangrypende gedig "Slaap jy solank, dan hou ek die fort", wat handel oor sy vriendskap en herinneringe aan sy vriend die ontslape skrywer Jaco Botha, het aan hom die Avbob-poësieprys in die Afrikaanse kategorie besorg.
Botha, 'n skrywer, digter, draaiboekskrywer en regisseur, het in 2016 sy eie lewe geneem.
"Hy was 'n baie goeie vriend van my, ná sy dood kon ek nie oor hom skryf nie. Die gedig was die eerste wat ek oor die verlies kon skryf," het Dreyer gesê.
Die Engelse afdeling is deur die skrywer en digter Jaco Fouché gewen vir die gedig getiteld "A feeling like leaving harbour".
Die jaarlikse kompetisie is in 2017 begin en is oop vir gedigte in elk van die 11 amptelike landstale. Avbob het die kompetisie begin om die dood en die invloed daarvan op die mens te probeer
Die digter en skrywer Jaco Fouché het die Avbob-poësieprys in die Engelse kategorie gewen.
verwoord. Vanjaar is 29 000 inskrywings ontvang. Volgens die beoordelaars was die kaliber van die gedigte wat ontvang is besonder hoog.
Avbob se Poësiegala is op 25 Julie in die St. George-hotel in Pretoria aangebied. Naas Dreyer is Gaireyah Fredericks in die tweede plek, Hélen Möller in die derde plek en Maretha Maartens in die vierde plek in die Afrikaanse kategorie.
In die ander nege kategorieë is die wenners: Ndebele: Mfana Solomon Skhosana; Xhosa: Simphiwe Ali Nolutshungu; Zoeloe: Halalisile Patience Mkhize; Sepedi: Kgabo Sebatjane; Suid-Sotho: Kaizer Tjokoane; Tswana: Thatayaone Dire; Swazi: Nokukhanya Mahlalela; Venda: Matodzi Fortunate Magoro; en Tsonga: Patrick Khosa.
Op die aand is die tweede volume van die kompetisie se gedrukte bloemlesing, I Wish I'd Said 2, bekend gestel. Dit is saamgestel deur die digter en hoofredakteur Johann de Lange en die akademikus en skrywer Mandla Maphumulo. Dit bestaan uit 101 gedigte met Engelse vertalings: 55 gedigte is in opdrag geskryf en 44 is gekies uit die tweede jaar se kompetisie. Twee gedigte van die !Xam-
digter, Diä!kwam is ingesluit ter huldiging van die Khoi-San-tale. Die omslag is geïnspireer deur die kunstenaar Keith Joubert, wie se kuns 'n uitdrukking is van sy aangetrokkenheid tot menslike kulture wat nou saam met die natuurlike omgewing bestaan het.
Die derde Avbob-kompetisie begin op 1 Augustus. Voornemende digters het tot 30 November die geleentheid om hul gedigte in te stuur. Besoek die webblad www.avbobpoetry.co.za vir meer inligting.
*Die bloemlesing kan by www.naledi.online bestel word of kontak 078 648 8616.
"Slaap jy solank, dan hou ek die fort"
Die skrywer en digter Tom Dreyer (links), wat die Afrikaanse afdeling gewen, die digter Daniel Hugo, redakteur van die kompetisie vir die Afrikaanse gedigte, en Frik Rademan (regs), die uitvoerende hoof van Avbob.
Van links na regs: Simphiwe Nolutshungu (Xhosa), Tom Dreyer (Afrikaans), Thatayaone Dire (Tswana), Kgabo Sebatjane (Sepedi), Matodzi Fortunate Magoro (Venda), Patrick Khosa (Tsonga); Mfana Skhosana (Ndebele), Kaizer Lucas Tjokoane (Suid-Sotho), Halalisile Mkhize (Zoeloe) en Nokukhanya Mahlalela (Swazi).